На жаль, кампетэнтнасці бракуе і супрацоўнікам дзяржаўных устаноў. Акурат сёння мне патэлефанавала супрацоўніца аднаго з раённых музеяў. Запытала, як перанесці да іх на падворак сельскую сядзібу, каб зрабіць там своеасаблівую інтэрактыўную зону. І была вельмі здзіўлена, даведаўшыся, што для гэтага трэба распрацоўваць праектна-каштарысную дакументацыю, звяртацца да прафесіяналаў... А калі я пачула ад яе, што, маўляў, увесь двор не змяшчаецца, дык мы плануем узяць толькі палову... Тут, ведаеце, нават хацелася б абысціся без каментарыяў.